laion/Wikipedia-Exotic huggingface dataset:
ספאד וב

אנתוני ג'רום "סְפָּאד" וֶבּ (באנגלית: Anthony Jerome "Spud" Webb; נולד ב-13 ביולי 1963) הוא כדורסלן עבר אמריקאי, אשר היה פעיל בין השנים 1985–1998. בעונת 1985/1986 זכה בתחרות ההטבעות של ה-NBA על אף שהיה אחד השחקנים הנמוכים בתולדות ליגת ה-NBA, בגובה 1.68 מטרים. ממוצעיו הכוללים לאורך קריירת ה-NBA הם 9.9 נקודות, 5.3 אסיסטים ו-2.1 ריבאונדים למשחק. וב נולד וגדל בדאלאס שבטקסס, ובשנת 1981 החל ללמוד במכללת מידלנד. בשנת 1982 הוביל את קבוצת הכדורסל של המכללה לזכייה באליפות "ליגת ה-NJCAA" – הליגה הבכירה למכללות קהילתיות, מכללות מדינה ומכינות קדם-אקדמיות – לאחר שקלע 36 נקודות במשחק הגמר. הופעתו המצוינת לאורך טורניר האליפות זיכתה את וב לכתבה נרחבת במגזין ספורטס אילוסטרייטד, אשר הסבה אליו תשומת לב גבוהה ברחבי ארצות הברית. בסיום אותה עונה עבר לאוניברסיטת המדינה של קרוליינה הצפונית מליגת המכללות הבכירה, ובשתי עונותיו בקבוצת הכדורסל שלה קלע 10.4 נקודות ומסר 5.7 אסיסטים בממוצע למשחק. וב נלקח בבחירה ה-87 של דראפט ה-NBA‏ 1985 על ידי דטרויט פיסטונס, אך שוחרר ממנה לפני פתיחת העונה וחתם על חוזה באטלנטה הוקס. במהלך עונת הרוקי שלו זכה בתחרות ההטבעות, לאחר שגבר על חברו לקבוצה דומיניק וילקינס עם שתי הטבעות מושלמות (ציון 50) בסיבוב הגמר, ובכך הפך לזוכה הנמוך ביותר בתולדות התחרות. ב-5 עונותיו הראשונות באטלנטה קלע 6.7 נקודות בממוצע למשחק כמחליפו מהספסל של דוק ריברס, ובעונת 1990/1991 שובץ בחמישייה הפותחת לצידו של ריברס. בקיץ 1991 הועבר בטרייד לסקרמנטו קינגס, וב-4 עונותיו בקבוצה שימש כרכז הפותח שלה ורשם ממוצעים של 13.7 נקודות ו-6.7 אסיסטים למשחק. בעונת 1994/1995 הוביל את כל שחקני הליגה באחוזי קליעה מקו העונשין, עם 93.4%. לאורך תקופתו עם הקינגס לא הצליחה הקבוצה להעפיל לשלב הפלייאוף, וניצחה בכ-37% בלבד ממשחקיה. לקראת עונת 1995/1996 נשלח בטרייד בחזרה לאטלנטה הוקס, ולאחר 51 משחקים הועבר בטרייד נוסף למינסוטה טימברוולבס. בקיץ 1996 עזב את ה-NBA וחתם על חוזה בסקאליג'רה ורונה מליגת העל האיטלקית. במהלך עונת 1997/1998 שיחק לתקופות קצרות באורלנדו מג'יק ובאיידהו סטמפיד מליגת ה-CBA, בטרם פרש ממשחק. מדיה וקבצים בנושא ספאד וב בוויקישיתוף אתר האינטרנט הרשמי של ספאד וב (באנגלית) פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA וב נבחר לשפוט בתחרות ההטבעות 2010, באתר ESPN,‏ 13 בפברואר 2010 סטטיסטיקות ה-NBA של וב, באתר basketball-reference.com הוא גבוה יותר משהוא נראה, באתר ספורטס אילוסטרייטד, 29 בנובמבר 1992 סטטיסטיקות המכללות של וב, באתר sports-reference.com רשימת הנבחרים בדראפט 1985, באתר basketball-reference.com ביוגרפיה, באתר הרשמי של ספאד וב וב נשלח בטרייד לסקרמנטו, באתר tulsaworld.com,‏ 2 ביולי 1991 וב נשלח בטרייד לאטלנטה, באתר הניו יורק טיימס, 30 ביוני 1995 וב ולאנג נשלחים בטרייד למינסוטה, באתר apnews.com,‏ 22 בפברואר 1996 וב חותם על חוזה בוורונה, באתר apnews.com,‏ 12 בדצמבר 1996
יחסי דנמרק–ספרד

יחסי דנמרק–ספרד הם יחסי החוץ בין ממלכת דנמרק לממלכת ספרד. היחסים בין ספרד לדנמרק נקבעים במידה רבה על ידי חברות של שתי המדינות באיחוד האירופי ובנאט"ו. לדנמרק יש שגרירות במדריד. לספרד יש שגרירות בקופנהגן. היחסים ההיסטוריים בין המדינות ראשיתם במהלך המאה ה-16, כאשר כריסטיאן השני, מלך דנמרק התחתן עם איזבלה מאוסטריה, בתם של פליפה הראשון, מלך קסטיליה וחואנה, מלכת קסטיליה, ואחותו של קרלוס הראשון, מלך ספרד. מאחר שדנמרק עברה לדת הלותרנית במהלך הרפורמציה, ואילו ספרד נשארה קתולית מובהקת, הדרדרו היחסים בין המדינות, ובמהלך מלחמת שלושים השנים, לחמו המדינות זו בזו. גם במהלך מלחמת הירושה הספרדית עמדה דנמרק לצד ממלכת בריטניה הגדולה וממלכת הבסבורג, נגד ספרד הבורבונית וממלכת צרפת. כיום שתי המדינות הן חברות האיחוד האירופי ונאט"ו, וסופיה, מלכת ספרד, מוצאה מבית שלזוויג-הולשטיין-זונדרבורג-גליקסבורג הדני. ספרד היא התשיעית בגודלה מבחינת הייצוא של דנמרק. בשנת 2009 היצוא לספרד היה יותר מ-13 מיליארד קרונה דנית. הייצוא הדני לספרד כולל תרופות, מכונות תעשייתיות וריהוט. מדיה וקבצים בנושא יחסי דנמרק–ספרד בוויקישיתוף "Danish embassy in Madrid". אורכב מ-המקור ב-2010-07-01. נבדק ב-2010-07-12.
יחסי איטליה–דנמרק

יחסי איטליה–דנמרק הם היחסים בין איטליה לדנמרק, אשר ראשיתם בשנת 1873. לדנמרק יש שגרירות ברומא, ולאיטליה יש שגרירות בקופנהגן . שתי המדינות חברות באיחוד האירופי ובנאט"ו . האמנה הראשונה בין דנמרק ואיטליה נחתמה ב-19 ביולי 1873. ב-21 במאי 1885 נחתם הסכם לסעד הדדי. בשנת 1951 היה לדנמרק ואיטליה עודף גדול במאזן הסחר. היבוא האיטלקי הסתכם ב-130 מיליון קרונה דנית. היצוא האיטלקי הסתכם ב 203 מיליון קרונה דנית. בשנת 2008 היצוא הדני לאיטליה הסתכם ב -17.3 מיליארד קרונה דנית, והיצוא האיטלקי הסתכם ב -20.7 מיליארד קרונה דנית. דנמרק ואיטליה חתמו על הסכם תרבות בשנת 1956. ל-Società Dante Alighieri שתי ועדות בדנמרק. ישנם לימודי שפה איטלקית בשלוש אוניברסיטאות דניות. אלפרדו מנטיקה ביקר בדנמרק באוקטובר 2009; זו הייתה הפעם הראשונה שפוליטיקאי איטלקי ביקר בדנמרק, וגם הדיון הבילטרלי הראשון בין איטליה לדנמרק שלא נדון בבריסל, בלגיה. מדיה וקבצים בנושא יחסי איטליה–דנמרק בוויקישיתוף "Danish Embassy in Rome". Ministry of Foreign Affairs of Denmark. אורכב מ-המקור ב-26 ביולי 2010. נבדק ב-13 ביולי 2010. {{cite web}}: (עזרה) "Italian Embassy in Copenhagen". Ministry of Foreign Affairs of Italy. נבדק ב-13 ביולי 2010. {{cite web}}: (עזרה) Consolidated Treaty Series, vol. 146 Treaty series; publication of treaties and international engagements registered with the Secretariat of the League 147–148 Denmark: economic and commercial conditions in Denmark. University of Minnesota. Great Britain. Commercial Relations and Exports Dept, Great Britain. Dept. of Overseas Trade. 1952. נבדק ב-29 בינואר 2011. {{cite book}}: (עזרה) "First Italian bilateral visit to Denmark for eight years". The Copenhagen Post. 13 באוקטובר 2009. אורכב מ-המקור ב-11 באוגוסט 2010. נבדק ב-13 ביולי 2010. {{cite web}}: (עזרה)
Angel (שיר של שרה ברייטמן)

"Angel" (בעברית: "מַלְאָך") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן האחד-עשר שלה, Dreamchaser. השיר יצא לאור ב-15 באוקטובר 2012, כסינגל הראשון והפותח מתוך האלבום, על ידי חברת התקליטים שמחה LLC. השיר הגיע למקום ה-42 במצעד שירי הדאנס קלאב. השיר נכתב על ידי ג'רי בארנס, ביחד עם סאלי הרברט והופק על ידי מייק הדג'ס וסאלי הרברט גם כן. בשנת 2001, ביצעה הרברט את השיר עבור פסקול הסרט "קראש", בו השתתפה השחקנית אנדי מקדואל. בסמוך לצאתו של הסינגל, יצא מיני-אלבום אשר הכיל בתוכו רמיקסים שונים שנעשו עבורו. הווידאו קליפ המלא שיצא עבור השיר הועלה לערוץ היוטיוב הרשמי של שרה ברייטמן ב-10 באוקטובר 2012. הקליפ היה זמין להורדה דיגיטלית ב-30 באוקטובר באותה השנה. הקליפ מכיל בתוכו קטעי ווידאו שונים שצולמו במצלמה ביתית, ואוגדו לסרטון וידאו שלם. נכון ל-11 בספטמבר 2019, מונה הצפיות של הקליפ עומד על כ-1.5 מיליון צפיות. במקור, הוקלט השיר בשנת 2001, על ידי סאלי הרברט, תוך שתיפקד כשיר הנושא בסרט "Crush". סרטון השיר "Angel" באתר יוטיוב מידע על השיר "Angel" באתר iTunes Sarah Brightman - Angel (Remixes), Discogs (באנגלית) "Angel - Single by Sarah Brightman". iTunes. Chart Search, Billboard Sarah Brightman – Angel (באנגלית), נבדק ב-2019-09-11 Crush (2001) - John McKay | Synopsis, Characteristics, Moods, Themes and Related, AllMovie (באנגלית) Sarah Brightman - Angel (Remixes), Discogs (באנגלית) Angel [Official Music Video] (באנגלית), נבדק ב-2019-09-11 Angel by Sarah Brightman (באנגלית אמריקאית), נבדק ב-2019-09-11 CRUSH - © Sony Pictures Classics, www.sonyclassics.com Angel - Single par Sarah Brightman "Angel - Single de Sarah Brightman". iTunes. "Angel - Single by Sarah Brightman". iTunes. "Angel - Single by Sarah Brightman". iTunes. "Angel - Single by Sarah Brightman". iTunes.
יומטוב

יומטוב היה אירוע התרמה טלוויזיוני לילדים ונוער ביוזמת "שידורי קשת" ו"ציונות 2000", אשר שודר בשנים 2002–2008 בערוץ 2. את האירוע מנחים כוכבי טלוויזיה ישראלים, שביניהם היו רפי רשף, אלי יצפאן, אסי כהן וגדי סוקניק. האירוע הראשון של יומטוב התקיים ב-19 בדצמבר 2002 והשיר לאירוע היה חידוש לשיר "היום היום" שביצעה שרית חדד. את האירוע ב-2003 הנחה איל קיציס. את האירוע ב-2004 הנחו אושרת קוטלר וריטה והשיר לאירוע היה השיר "כמו כולם" בביצוע אלי פיניש ונינט טייב. באירוע "יומטוב" שהתקיים ב-27 באפריל 2006 נאספו כ-19,000,000 ש"ח. ב-2008 "יומטוב" התקיים ב-8 באפריל. השיר שליווה את המשדר היה "עד שתגיע", שנכתב על ידי ברק פלדמן והולחן על ידי יוני בלוך. שרה אותו נינט טייב, שביצעה בשיתוף עם אלי פיניש גם את שיר הנושא ליומטוב 2004 – "כמו כולם". אחד המופעים הזכורים מאירוע זה היה "לא נפסיק לצחוק" אשר כלל קטעי סטנדאפ ומערכונים על במה של אומנים, שחלקם היו בתחילת דרכם וחלקם מוכרים, כגון שחר חסון, אורי חזקיה, רועי לוי, שגיב פרידמן, שלישיית מה קשור, אסי וגורי, אייל קיציס וטל פרידמן. יומטוב 2004 אביבה קרול, ‏פתיחת שידורי "יומטוב" במוצ"ש, עם אושרת קוטלר וריטה – 29.1% עם 722 אלף צופים, באתר גלובס, 2 בפברואר 2004 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ורבניה

ורבניה (באיטלקית: Verbania) היא קומונה והיא העיירה המאוכלסת ביותר בנפת ורבנו-קוזיו-אוסולה (אנ') במחוז פיימונטה שבצפון איטליה. הקומונה קרובה לחוף שלרגלי אגם מאג'ורה וצפונית אליה מתנשא החלק הדרומי של רכס האלפים הלפונטיניים (אנ'). העיירה נמצאת כ-91 קילומטרים צפון מערבית למילאנו וכ-40 קילומטרים דרומית ללוקרנו שווייץ. נכון ל-1 בינואר 2017 מנתה אוכלוסיית היישוב 30,827 איש. המנצח ארטורו טוסקניני חיי בוורבניה בשנים 1927 עד 1952. ורבניה מרוחקת 3.7 קילומטרים בקו אווירי וכ-16 קילומטרים במרחק נסיעה מסטרזה, היישוב הקרוב ביותר האליה הנמצא מעברו השני של המפרץ המערבי באגם מאג'ורה. ורבניה נוסדה בשנת 1939 ממיזוג של יישובים קטנים יותר: אינטרה, פלנצה, סונה ויישובים קטנים נוספים. מזג האוויר בוורבניה חמים ולח. הקיצים מאופיינים בחום עז ומנגד חורפים קרים. אוסטריה שוואץ, אוסטריה רומניה פיאטרה ניאמץ, רומניה מדיה וקבצים בנושא ורבניה בוויקישיתוף אתר האינטרנט הרשמי של ורבניה (באיטלקית) ורבניה, באתר אנציקלופדיה בריטניקה (באנגלית) ורבניה, ברשת החברתית פייסבוק Verbania : the city and its charming facets, en.lagomaggiore.net
גברי, נשי

גברי, נשי (בצרפתית: Masculin féminin: 15 faits précis, "גברי, נשי: 15 אירועים ספציפיים") הוא סרט דרמה רומנטית בבימוי של ז'אן-לוק גודאר משנת 1966, המייצג בסגנונו את הגל החדש הצרפתי. הסרט הוא קופרודוקציה צרפתית שוודית, ומככבים בו ז'אן פייר לאו ושנטל גויה. גברי, נשי הוא מהבוטים מבין סרטי שנות השישים של גודאר. יש המחשיבים סרט זה כמייצג את צרפת ופריז בעשור זה. הסרט מכיל אזכורים רבים לדמויות פוליטיות ולאייקוני התרבות הפופולרית של התקופה, כגון שארל דה גול, אנדרה מאלרו, ג'יימס בונד ובוב דילן. שימוש רב נעשה בטכניקות והנראטיבים הלא ליניאריים של גודאר, כאשר הסיפור הראשי נקטע לעיתים קרובות על ידי סצנות שונות ותת עלילות. ציטוט ידוע מהסרט הוא "סרט זה היה יכול להיקרא הילדים של מרקס וקוקה קולה", טקסט המופיע ככותרת בין פרקים. פול (בגילום ז'אן-פייר לאו), צעיר אידיאליסט רומנטי בעל שאיפות אינטלקטואליות וספרויות, מנסה לחזר אחר מדלן (שאנטל גויה), המתחילה בקריירה של כוכבת פופ. למרות ההבדלים בנטיותיהם הפוליטיות, טעמיהם המוזיקליים ואופיים, פול ומדלן מתחילים במהירות להיות מעורבים רומנטית, ונכנסים למערכת יחסים מרובעת הכוללת את שותפותיה של מדלן לדירה, קתרין ואליזבת. הסרט כולל סצנות רבות השזורות בחיים בפריז, בעבודה ובמנוחה של הגיבורים, שאינן בהכרח קשורות לעלילה הראשית. קיימות סצנות של אלימות גרוטסקית ושל אנשים המתנהגים מוזר, המלוות בדיאלוגים או מונולגים של הגיבורים. קיים שימוש בראיונות עם שחקנים צעירים, בנושאים הקשורים לאהבה, מיניות ופוליטיקה. "גברי, נשי", במסד הנתונים הקולנועיים IMDb (באנגלית) "גברי, נשי", באתר נטפליקס "גברי, נשי", באתר AllMovie (באנגלית) "גברי, נשי", באתר Rotten Tomatoes (באנגלית) "גברי, נשי", באתר Metacritic (באנגלית) "גברי, נשי", באתר אידיבי "גברי, נשי", במסד הנתונים הקולנועיים KinoPoisk (ברוסית)
קרב האונייה סטיבן הופקינס

קרב האונייה סטיבן הופקינס היה קרב ימי שהתרחש באוקיינוס האטלנטי ב-27 בספטמבר 1942, במהלך מלחמת העולם השנייה. אוניית המשא האמריקאית הותקפה על ידי סיירת עזר גרמנית עד שהוטבעה, אך צוותה השיב אש בחימוש הדל שעמד לרשותו והצליח לגרום לסיירת נזקים ללא תקנה. היא הייתה האונייה האמריקאית האזרחית היחידה שהביאה להטבעת כלי שיט מלחמתי גרמני במהלך המלחמה. האונייה סטיבן הופקינס הייתה אוניית ליברטי שנבנתה במספנה בעיר ריצ'מונד שבקליפורניה והושקה במאי 1942. היא נקראה על שמו של אחד מחותמי הכרזת העצמאות של ארצות הברית. האונייה הייתה חמושה בתותח בקוטר של 102 מילימטר, בשני תותחים בקוטר של 37 מילימטר ובמקלעים. בקיץ 1942 יצאה להפלגתה הראשונה והאחרונה בפיקודו של הקברניט פול באק (Paul Buck). היא הפליגה לניו זילנד. בדרכה חזרה עגנה בקייפטאון שבדרום אפריקה והמשיכה משם אל יעדה הבא - פרמריבו שבסורינאם. האונייה הגרמנית שטיר (Stier) נבנתה ב-1936 בקיל שבגרמניה כאונייה אזרחית בשם קהיר (Cairo). ב-1939 היא הוחרמה על ידי הצי הגרמני והוסבה תחילה לאונייה להנחת מוקשים ובהמשך לסיירת עזר, תוך שינוי שמה. הסיירת הייתה חמושה ב-6 תותחי 150 מילימטר, תותח 75 מילימטר, זוג תותחי 37 מילימטר, 4 תותחי 20 מילימטר ושני צינורות טורפדו. בקיץ 1942 היא נמצאה במשימה של תקיפת אוניות אזרחיות של בעלות הברית באוקיינוס האטלנטי בפיקודו של הקברניט הורסט גרלאך (Horst Gerlach). היא הספיקה להטביע מאז חודש יוני שלוש אוניות אזרחיות. באוקיינוס האטלנטי הדרומי, בכמחצית הדרך בין קייפטאון לפרמריבו, נתקלו האוניות סטיבן הופקינס ושטיר זו בזו. בעת ההיתקלות הייתה הסיירת מלווה באוניית האספקה טננפלס (Tannenfels). ערפל שכיסה את פני הים גרם לכך שהאוניות נמצאו במרחק של כ-3.2 קילומטר בלבד בעת שהתגלו זו לזו בשעה 08:52. הסיירת פקדה על סטיבן הופקינס לעצור ולהיכנע. צוות האונייה סירב, והסיירת פתחה באש לעברה. הצוות האמריקאי השיב אש בנחישות בחימוש הנחות של האונייה. מתנדבים מהצוות האזרחי של האונייה החליפו את אנשי הצוות הצבאי של התותח העיקרי לאחר שאלו נפגעו. הקרב נמשך כחצי שעה, ובמהלכו נגרמו לשתי האוניות נזקים חמורים. סטיבן הופקינס טבעה בשעה 10:00. 42 מאנשי צוותה נהרגו בקרב, לרבות הקברניט באק. 19 ניצולים שירדו לסירת הצלה נסחפו באוקיינוס במשך 31 יום. ארבעה מהם מתו לפני שהסירה הגיעה לחוף ברזיל. הסיירת הגרמנית ניזוקה במנועיה ובהגה שלה והייתה פגועה מכדי להמשיך לשוט. קברניטה פקד להטביע אותה והדבר נעשה כשעתיים לאחר טביעת האונייה האמריקאית. שניים מאנשי צוות הסיירת נהרגו. אוניית האספקה, שניזוקה קלות בקרב, אספה את יתר אנשי הצוות. הקברניט האמריקאי באק עוטר לאחר מותו במדליית השירות המצטיין של צי הסוחר. שני אנשי צוות נוספים מהאונייה שהצטיינו בקרב ונהרגו עוטרו גם כן בעיטורים. מספר אוניות ליברטי חדשות שנבנו נקראו על שם אנשי הצוות שנהרגו בקרב. תיאור הקרב, באתר American Merchant Marine at War על הקרב ועל הקברניט באק
גביע העולם בשחמט 2019

גביע העולם בשחמט 2019 הוא הטורניר העשירי של גביע העולם בשחמט שמארגן פיד"ה. זהו טורניר יחידים, שנערך לפי שיטת המפסיד יוצא, כלל 128 משתתפים והתקיים בין 9 בספטמבר ל־4 באוקטובר 2019 בעיר חנטי-מנסיסק, רוסיה. הזוכה בטורניר, טיימור רג'אבוב וסגנו דינג לירן העפילו לתחרות המועמדים 2020. 128 המשתתפים נבחרו במספר אופנים: אלוף העולם המכהן מגנוס קרלסן אלופת העולם בשחמט נשים ג'ו ונג'ון ארבעת השחמטאים שהגיעו לחצי גמר גביע העולם בשחמט 2017 שני אלופי העולם לנוער 2017 ו-2018: אריין טארי (Aryan Tari) ופרהאם מקסודלו (Parham Maghsoodloo) לפי דירוג בתחרויות יבשתיות ואזוריות 46 השחמטאים שסיימו במקומות הגבוהים ביותר באליפות אירופה ליחידים ב-2018 ו-2019 20 שחמטאים מיבשת אמריקה (הצפונית והדרומית) 20 שחמטאים מאסיה ואוקיאניה 6 שחמטאים מיבשת אפריקה 18 השחמטאים עם ממוצע מד הכושר הגבוה ביותר בין אוגוסט 2018 ליולי 2019 שלא עלו לפי הקריטריונים שלפני כן. 5 שחמטאים שבחר נשיא פיד"ה 4 שחמטאים שבחרה הוועדה המארגנת של התחרות שחמטאי שעלה מטורניר ACP: באסקארן אדהיבאן (Baskaran Adhiban) שחמטאים בכירים שהחליטו לא להתמודד: מגנוס קרלסן ג'ו ונג'ון - החליטה לא להתמודד על מנת שתוכל להתמודד בסבב הגרנד פרי בשחמט נשים. וישוואנתן אנאנד - החליט להשקיע בתחרות FIDE Grand Swiss Tournament שתתחיל ב־10 באוקטובר, תחרות שמעניקה מקום אחד לתחרות המועמדים. ריכרד רפורט וסלין טופאלוב פביאנו קרואנה בתחרות משתתפים שלושה שחמטאים ישראלים: בוריס גלפנד, מקסים רודשטיין ותמיר נבאתי. שלושתם הודחו בסיבוב השני. בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום. אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא: שני משחקי שח מהיר. 25 דקות עם תוספת של 10 שניות למסע. שני משחקי שח מהיר. 10 דקות עם תוספת של 10 שניות למסע. שני משחקי בליץ. 5 דקות עם תוספת של שלוש שניות למסע. משחק ארמגדון אחד. ללבן 5 דקות לשחור 4 דקות. תוספת של 3 שניות למסע החל מהמסע ה-61. במקרה של תיקו השחור זוכה. המנצח בהתמודדות בכל סיבוב עולה לשלב הבא בתחרות והמפסיד מודח ממנה. בגמר ובמשחק על המקום השלישי, שני השחקנים ישחקו בתחילה 4 משחקים עם הגבלת זמן ורק לאחר מכן במקרה של שוויון הם ישחקו משחקים מהירים לפי המפורט לעיל. שני שחמטאים יעפילו לתחרות המועמדים 2020. בעקבות פרישתם של קרלסן (האלוף המכהן) ושל קרואנה (העפיל לטורניר המועמדים כמתמודד על אליפות העולם 2019), שני העולים לגמר יעפילו גם לתחרות המועמדים. אתר האינטרנט הרשמי של גביע העולם בשחמט 2019 (באנגלית) חוקי גביע העולם השחמט מאתר פיד"ה וישוואנתן אנאנד ויתר על גביע העולם, timesofindia 20% מהזכייה עובר לפיד"ה
יחסי אוסטריה–בולגריה

יחסי אוסטריה–בולגריה הם יחסי החוץ המתקיימים בין רפובליקת אוסטריה לרפובליקה הבולגרית. בתחילת מלחמת העולם הראשונה, נותרה ממלכת בולגריה נייטרלית. עם זאת, בהדרגה החלו גם מעצמות המרכז, שכללו את הקיסרות הגרמנית והאימפריה האוסטרו-הונגרית, וגם מדינות ההסכמה בהנהגת בריטניה וצרפת להבין את היתרונות שבולגריה עשויה לספק. הגרמנים ידעו שהם זקוקים לעזרתה של בולגריה כדי להביס את ממלכת סרביה ובכך לפתוח קווי אספקה מגרמניה לאימפריה העות'מאנית ולחזק את החזית המזרחית נגד רוסיה. בולגריה ניהלה משא ומתן הן עם הגרמנים והאוסטרו-הונגרים, והן עם הבריטים והצרפתים, אשר התנאים שהציעו היו נדיבים פחות. ב-1915 חתמה בולגריה על האמנה הבולגרית-גרמנית, אשר צרפה את בולגריה למעצמות המרכז. חיילים בולגרים לחמו לצד הגרמנים והאוסטרים בחזית המקדונית, אולם ב-1918 נכנעה בולגריה בפני מדינות ההסכמה, וב-1919 חתמו הבולגרים על חוזה ניי. במהלך מלחמת העולם השנייה לחמה בולגריה לצד גרמניה הנאצית, שכללה אף את אוסטריה, מאז האנשלוס בשנת 1938. ב-26 באוגוסט 1944 הודיעה בולגריה על חזרתה לנייטרליות לאור התקדמותו המהירה של הצבא האדום וב-9 בספטמבר 1944 בוצעה הפיכה בממלכה בסיוע כוחות הצבא האדום, אשר התקדמו לעבר סופיה. ראש הממשלה קונסטנטין מוראבייב הודח ובמקומו תפס את השלטון הגנרל קימון גאורגייב שהודיע על הצטרפות בולגריה לבעלות הברית. הצבא הבולגרי שבעת ההיא מנה כ-450,000 לוחמים הצטרף לצבא האדום במסגרת החזית האוקראינית השלישית ונטל חלק בלחימה ביוגוסלביה, הונגריה ואוסטריה כנגד צבאות גרמניה הנאצית. ב-8 במאי 1945 השתתפו הכוחות הבולגרים בכיבוש העיר קלגנפורט שבאוסטריה. במהלך המלחמה הקרה, הייתה בולגריה חלק ממדינות ברית ורשה, בעוד אוסטריה נותרה נייטרלית. כיום שתי המדינות הן חברות האיחוד האירופי, ובשנת 2005 ביקר נשיא בולגריה, גאורגי פרבאנוב, ביקור ממלכתי באוסטריה. אוסטריה מחזיקה בבולגריה שגרירות בסופיה וקונסוליה כללית בבורגס. בולגריה מחזיקה באוסטריה שגרירות בווינה, ו-2 קונסוליות בזלצבורג ובסנקט פלטן. מדיה וקבצים בנושא יחסי אוסטריה–בולגריה בוויקישיתוף מרשל לי מילר, "בולגריה במלחמת העולם השנייה", אוניברסיטת סטנפורד, קליפורניה, ארצות הברית, 1975, עמודים 204–219 (באנגלית) אתר על יחסי מדינות
קסציוקוביצ'י (מחוז משנה)

מחוז משנה קסציוקוביצ'י (בבלארוסית: Касцюковіцкі раён; ברוסית: Костюковичский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קסציוקוביצ'י. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קסציוקוביצ'י 26,410 בני אדם. האוכלוסייה הצטמצמה ובשנת 2016 נמנו במחוז המשנה 23,504 בני אדם. ההרכב האתני של האוכלוסייה במחוז היה ב-2009: 91.57% בלארוסים, 6.75% רוסים, 1.19% אוקראינים ו-0.69% אחרים. שפות הדיבור הנפוצות: בלארוסית (73.39%) ורוסית (26.02%). מדיה וקבצים בנושא קסציוקוביצ'י בוויקישיתוף אתר האינטרנט הרשמי של קסציוקוביצ'י (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
חוטימסק (מחוז משנה)

מחוז משנה חוטימסק (בבלארוסית: Хоцімскі раён; ברוסית: Хотимский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר חוטימסק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה חוטימסק 13,057 בני אדם. האוכלוסייה הצטמצמה ובשנת 2016 נמנו במחוז המשנה 10,977 בני אדם. ההרכב האתני של האוכלוסייה במחוז היה ב-2009: 91.96% בלארוסים, 6.92% רוסים ו-1.12% אחרים. שפות הדיבור הנפוצות: בלארוסית (75.45%) ורוסית (24.00%). מדיה וקבצים בנושא חוטימסק בוויקישיתוף אתר האינטרנט הרשמי של חוטימסק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קיראוסק (מחוז משנה)

מחוז משנה קיראוסק (בבלארוסית: Кіраўскі раён; ברוסית: Кировский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קיראוסק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קיראוסק 22,352 בני אדם. האוכלוסייה הצטמצמה ובשנת 2016 נמנו במחוז המשנה 19,718 בני אדם. ההרכב האתני של האוכלוסייה במחוז היה ב-2009: 85.8% בלארוסים, 12.63% רוסים ו-1.57% אחרים. שפות הדיבור הנפוצות: בלארוסית (69.30%) ורוסית (29.54%). מדיה וקבצים בנושא קיראוסק בוויקישיתוף אתר האינטרנט הרשמי של קיראוסק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קליצ'או (מחוז משנה)

מחוז משנה קליצ'או (בבלארוסית: Клічаўскі раён; ברוסית: Кличевский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קליצ'או. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קליצ'או 17,246 בני אדם. האוכלוסייה הצטמצמה ובשנת 2016 נמנו במחוז המשנה 15,148 בני אדם. ההרכב האתני של האוכלוסייה במחוז היה ב-2009: 95.59% בלארוסים, 2.9% רוסים ו-1.51% אחרים. שפות הדיבור הנפוצות: בלארוסית (87.81%) ורוסית (11.08%). מדיה וקבצים בנושא קליצ'או בוויקישיתוף אתר האינטרנט הרשמי של קליצ'או (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קלימוביץ' (מחוז משנה)

מחוז משנה קלימוביץ' (בבלארוסית: Клімавіцкі раён; ברוסית: Климовичский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קלימוביץ'. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קלימוביץ' 28,523 בני אדם. האוכלוסייה הצטמצמה ובשנת 2016 נמנו במחוז המשנה 25,280 בני אדם. ההרכב האתני של האוכלוסייה במחוז היה ב-2009: 94.25% בלארוסים, 4.34% רוסים ו-1.41% אחרים. שפות הדיבור הנפוצות: בלארוסית (64.19%) ורוסית (34.81%). מדיה וקבצים בנושא קלימוביץ' בוויקישיתוף אתר האינטרנט הרשמי של קלימוביץ' (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קרסנופוליה (מחוז משנה)

מחוז משנה קרסנופוליה (בבלארוסית: Краснапольскі раён; ברוסית: Краснопольский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קרסנופוליה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קרסנופוליה 11,176 בני אדם. האוכלוסייה הצטמצמה ובשנת 2016 נמנו במחוז המשנה 9,713 בני אדם. ההרכב האתני של האוכלוסייה במחוז היה ב-2009: 96.02% בלארוסים, 2.96% רוסים ו-1.02% אחרים. שפות הדיבור הנפוצות: בלארוסית (85.2%) ורוסית (13.82%). מדיה וקבצים בנושא קרסנופוליה בוויקישיתוף אתר האינטרנט הרשמי של קרסנופוליה (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קרוהלה (מחוז משנה)

מחוז משנה קרוהלה (בבלארוסית: Круглянскі раён; ברוסית: Круглянский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קרוהלה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קרוהלה 15,761 בני אדם. האוכלוסייה הצטמצמה ובשנת 2016 נמנו במחוז המשנה 14,208 בני אדם. ההרכב האתני של האוכלוסייה במחוז היה ב-2009: 94.46% בלארוסים, 4.05% רוסים ו-1.49% אחרים. שפות הדיבור הנפוצות: בלארוסית (86.9%) ורוסית (11.92%). מדיה וקבצים בנושא קרוהלה בוויקישיתוף אתר האינטרנט הרשמי של קרוהלה (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קריצ'ב (מחוז משנה)

מחוז משנה קריצ'ב (בבלארוסית: Крычаўскі раён; ברוסית: Кричевский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קריצ'ב. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קריצ'ב 35,133 בני אדם. האוכלוסייה הצטמצמה ובשנת 2016 נמנו במחוז המשנה 32,592 בני אדם. ההרכב האתני של האוכלוסייה במחוז היה ב-2009: 92.16% בלארוסים, 6.41% רוסים ו-1.43% אחרים. שפות הדיבור הנפוצות: בלארוסית (60.66%) ורוסית (36.28%). מדיה וקבצים בנושא קריצ'ב בוויקישיתוף אתר האינטרנט הרשמי של קריצ'ב (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
מוהילב (מחוז משנה)

מחוז משנה מוהילב (בבלארוסית: Магілёўскі раён; ברוסית: Могилёвский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר מוהילב. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה מוהילב 43,166 בני אדם. האוכלוסייה הצטמצמה ובשנת 2018 נמנו במחוז המשנה 40,230 בני אדם. ההרכב האתני של האוכלוסייה במחוז היה ב-2009: 93.07% בלארוסים, 5.02% רוסים, 1.03% אוקראינים ו-0.88% אחרים. שפות הדיבור הנפוצות: בלארוסית (73.94%) ורוסית (24.30%). מדיה וקבצים בנושא מוהילב בוויקישיתוף אתר האינטרנט הרשמי של מוהילב (בבלארוסית) ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.